b'\n_START_ARTICLE_\nLietuvos plaukimo federacija\n_START_SECTION_\nIstorija\n_START_PARAGRAPH_\nPirmosios oficialios plaukimo var\xc5\xbeybos Lietuvoje buvo surengtos 1924 m. bir\xc5\xbeelio 24 dien\xc4\x85. Plaukikai rung\xc4\x97si Nemune, plaukdami pasroviui tarp \xc5\xbdaliojo ir Aleksoto tilt\xc5\xb3. Var\xc5\xbeyb\xc5\xb3 dalyviai rungtyniavo trijuose nuotoliuose: 150, 300 ir 1500 m. \xc5\xa0i data laikoma sportinio plaukimo prad\xc5\xbeia Lietuvoje._NEWLINE_Nuo 1924 m. iki 1949 m. Lietuvos sportininkai var\xc5\xbeydavosi tik atviruose vandenyse, nes visus metus veikian\xc4\x8di\xc5\xb3 u\xc5\xbedar\xc5\xb3 plaukimo basein\xc5\xb3 \xc5\xa1alyje dar nebuvo. Iki 1932 met\xc5\xb3 plaukimo var\xc5\xbeybos buvo vykdomos nesilaikant tarptautini\xc5\xb3 taisykli\xc5\xb3, nors tuo metu pasaulyje jau aktyviai veik\xc4\x97 tarptautin\xc4\x97 plaukimo m\xc4\x97g\xc4\x97j\xc5\xb3 asociacija FINA (\xc4\xafkurta 1908 m.), kuri buvo reglamentavusi var\xc5\xbeyb\xc5\xb3 vykdym\xc4\x85 ir pasaulio rekord\xc5\xb3 fiksavim\xc4\x85._NEWLINE_Pirmoji 33,3 m ilgio plaukykla Nemune buvo \xc4\xafrengta 1934 m., o pirmasis u\xc5\xbedaras baseinas pastatytas tik 1949 m. Kaune.'